# Vedtægter

**for**

**Foreningen XYZ**

*Forslag til ændringer og tilføjelser er angivet med kursiv*

## ***§ 1. Navn***

Foreningen af XYZ

## **§ 2. Formål**

Foreningens formål er,

**at** varetage og fremme medlemmerne fælles interesser herunder:

* arbejdsvilkår
* organisatorisk placering
* medvirke til udvikling, motivation og inspiration i det daglige arbejde

**at** yde det enkelte medlem støtte og vejledning i forbindelse med forhandling med selskabet

**at** virke for gode og kollegiale forhold såvel for medlemmerne indbyrdes som i relation til andre grupper inden for koncernen, og

**at** udpege medlemmer til udvalg og arbejdsgrupper.

## **§ 3 Medlemskab**

Som medlemmer kan efter bestyrelsens skøn optages alle XYZ

*Som medlemmer kan efter bestyrelsens skøn optages XYZ, som er tillagt et ansvar, en kompetence eller en dispositionsret, der forpligter virksomheden.*

*Stk. 2 Endvidere kan medarbejdere (særligt betroede funktionærer), der udfører arbejdsfunktioner, der på grund af arbejdsopgavernes karakter er forbundet med et særligt ansvar efter nærmere vurdering blive optaget i FORENINGEN for XYZ. Ledernes Hovedorganisation skal høres forinden.*

*Stk. 3. Medlemmer af foreningen skal være individuelle medlemmer af Ledernes Hovedorganisation.*

## ***§ 4 Indmeldelse***

*Et medlem, der opfylder § 3,kan opnå medlemskab af FORENINGEN for XYZ ved at rette henvendelse/skriftlig henvendelse til…*

## ***§ 5 Generalforsamlingen***

Generalforsamlingen er foreningens højeste myndighed.

Stk. 2. Ordinær generalforsamling afholdes 1 gang årligt i 4. kvartal. Den ordinære generalforsamling skal indkaldes til hvert medlem med mindst 14 dages varsel og dagsorden skal altid indeholde følgende punkter

1. Valg af dirigent blandt de fremmødte
2. Valg af referent
3. Beretning
4. Regnskab
5. Indkomne forslag
6. Valg af forperson
7. Valg af øvrige
8. Eventuelt

Stk. 2. Ekstraordinær generalforsamling skal indkaldes skriftligt til hvert medlem med mindst *14* dages varsel, og afholdes efter bestyrelsens skøn, eller hvis mindst 25 % af medlemmerne ønsker det. *Indkaldelsen skal angive de emner, der ønskes behandlet.*

*Stk. 3. Ønsker foreningens medlemmer forhold fremlagt på generalforsamlingen, skal det være forpersonen i hænde senest 5 hverdage før generalforsamlingens afholdelse.*

*Stk. 4. Der føres referat fra generalforsamlingen.*

## **§ 6 Bestyrelsen**

På den ordinære generalforsamling vælges en bestyrelse på 5 medlemmer bestående af minimum 2 centrale ledere og 2 decentrale ledere.

Stk. 2. Hvert år vælges 1 suppleant fra hhv. central og decentral organisation.

Stk. 3. Bestyrelsen konstituerer sig selv, dog skal forpersonen vælges på generalforsamlingen.

Stk. 4. Der tegnes en kautionsforsikring på kasseren, præmien betales af foreningen.

Stk. 5. Generalforsamlingen vælger 1 medlem til at revidere foreningens regnskab samt 1 suppleant.

Stk. 6. Bestyrelsesmedlemmerne vælges for en 2-årig periode. På lige år er 2 på valg og på ulige år er 3 på valg.

## **§ 7 Bestyrelsens arbejde og kompetence**

Bestyrelsesmøde afholdes efter forpersonens skøn, eller hvis et flertal af bestyrelsesmedlemmerne ønsker det.

Stk. 2. Bestyrelsen vælger foreningens repræsentanter i udvalg og arbejdsgrupper.

Stk. 3. Medlemsmøde afholdes efter bestyrelsens skøn.

Stk. 4. Bestyrelsen vælger foreningens repræsentation i udvalg og arbejdsgrupper.

Stk. 5. Foreningens møder, forhandlinger mv. er strengt fortrolige.

Stk. 6. Der føres referat fra bestyrelsesmøder samt fra de møder bestyrelsen deltager i med virksomheden.

***§8 Tegningsregler***

1. *Foreningen tegnes udadtil ved underskrift af forpersonen og mindst et yderligere bestyrelsesmedlem i forening.*
2. *Kassereren står for varetagelse af foreningens formue, herunder indkassering af kontingent samt betaling af regninger. Kassereren kan råde over foreningens konti, herunder betalingskort og netbank til foreningens konti, samt indgå aftale herom.*
3. *Der påhviler ikke foreningens medlemmer nogen personlig hæftelse for de forpligtelser, der påhviler foreningen.*

## **§ 9 Afstemninger**

Alle valg i foreningen foregår ved håndsoprækning. Dog ved skriftlig afstemning, hvis mindst 1 medlem forlanger det.

Stk. 2. Almindeligt stemmeflertal er afgørende for, om ting skal vedtages, men til vedtægtsændringer kræves 2/3 af de afgivne stemmer, for at ændring kan finde sted.

Stk. 3. Der kan kun stemmes ved personligt fremmøde.

## **§ 10 Kontingent**

Medlemskontingent for såvel aktive som passive medlemmer fastsættes på den årlige generalforsamling for 1 år ad gangen.

*Stk. 2.* *Foreningens regnskabsår er fra 1. januar til 31. december.*

## ***§ 11 Ophør af medlemsskab***

Udmeldelse af FORENINGEN for XYZ kan ske skriftligt over for foreningens forperson med *fire måneders varsel (til en 31. marts eller 30. september/eventuelt udeladt) –* til et regnskabsårs udløb*.*

*Stk. 2. Et medlem, der ikke længere opfylder betingelserne for medlemskab, skal udtræde af FORENINGEN for XYZ.* Medlemskab af FORENINGEN for XYZ ophører straks, når betingelserne i § 3 efter bestyrelsens skøn ikke er opfyldt*. Medlemmet har ikke ret til tilbagebetaling af kontingent eller andel af eventuel formue.*

*Det pågældende medlem kan dog efter anmodning overgå til passivt medlemskab*

Stk. 3. *Hvis medlemskabet af Ledernes Hovedorganisation ophører, vil det have den konsekvens, at man mister sit medlemskab af FORENINGEN for XYZ.*

Stk. 4. Eksklusion af et medlem kan foretages af bestyrelsen, dog skal den efterfølgende generalforsamling godkende eksklusionen.

## **§ 12 Foreningens ophævelse**

Foreningen kan ophæves ved generalforsamlingsbeslutning, hvor mindst 2/3 af de aktive medlemmer er til stede.

Stk. 2. Til vedtagelse kræves mindst ¾ af de fremmødte stemmer for ophævelsen.

Stk. 3. Er det nødvendige antal stemmer ikke til stede, indkaldes der snarest til ekstraordinær generalforsamling med kun ophævelsen af foreningen på dagsordenen. Dette møde har myndighed som generalforsamling og kan med simpelt stemmeflertal – uden hensyn til det fremmødte antal medlemmer – vedtage foreningens ophævelse.

Stk. 4. Ved foreningens ophævelse træffes med simpelt stemmeflertal bestemmelse om anvendelse af foreningens midler.

Foreningen stiftedes den xx.yy.zzzz.

De anførte vedtægter er vedtaget den xx.yy.zzzz.

De erstatter vedtægter fra den xx.yy.zzzz.

**Eventuelle yderligere tilføjelser:**

§ ? Hjemsted

*Foreningens adresse er…*

*§ ?*

*Foreningens sammenlægning med andre foreninger eller udvidelse kræver efterfølgende godkendelse i Ledernes Hovedorganisation.*